ArabovMK/tajik-wikipedia-corpus huggingface dataset:
Маҷид Салим

Маҷид Салим — рӯзноманигор, нависанда, тарҷумон, узви Иттифоқи журналистони Тоҷикистон, узви Иттифоқи нависандагони Тоҷикистон Зиндагинома Маҷид Салим 1 октябри соли 1960 дар деҳаи Файзободи ноҳияи Маскав (ҳозира ноҳияи Ҳамадонӣ) ба ҷаҳон омадааст. Соли 1987 факултаи филологияи Донишкадаи давлатии омӯзгории Кӯлоб, баъдан факултаи биологияи Донишгоҳи давлатии омӯзгории Душанберо бо баҳои аъло хатм кардааст. Фаъолияти меҳнатияшро дар рӯзномаи ноҳиявии "Зафар" сар карда, баъдан дар рӯзномаҳои "Коммунисти Ховалинг"-у "Роҳи Ленинӣ" ифои вазифа намудааст. Соли 1994 ходими илмии Боғи ҳайвоноти Душанбе, солҳои 1998-2000 мудири шуъба ва муовини сармуҳаррири ҳафтаномаи "Адабиёт ва санъат" будааст. Солҳои 2000-2002 мудири шуъбаи наср, аз соли 2003 директори Хазинаи адабиёти Иттифоқи нависандагони Тоҷикистон, ҳамзамон муаллиф-барандаи доимии барномаи телевизионии "Инсон ва табиат" (дар Шабакаи якуми Телевизиони тоҷик) мебошад.Барандаи Ҷоизаи адабии ба номи Садриддин Айнӣ мебошад. Барои силсилаи ҳикояву очеркҳояш дар мавзӯи табиату ҳайвонот сазовори Ҷоизаи ба номи Абулқосим Лоҳутӣ гардидааст. Аълочии фарҳангу матбуоти Тоҷикистон, Аълочии телевизион ва радиои Тоҷикистон. Бо Ифтихорномаи Ҳукумати ҷумҳурӣ мукофотонида шудааст.Аз соли 1989 узви Иттифоқи журналистони Тоҷикистон, аз соли 1997 узви Иттифоқи нависандагони Тоҷикистон аст. Эҷодиёт Дар боби танзиму таҳияи силсилаи филмҳои мустанад ва очеркҳои телевизионӣ, тарҷумаи филмҳои бадеӣ дар телевизиони ҷумҳурӣ саҳми назаррасе дорад. Аз ҷумла, матни филмҳои мустанади "Дашти Ҷум", "Дар оғӯши Сари Хосор", "Искандаркӯл", "Оҳанги Камаров", "Бешаи Палангон", "Дараи Ромит", "Чилучорчашма", "Афсонаи Зӯркӯл", тарҷумаи филмҳои бадеии "Марги судхӯр"-у "Паттазори сурх" ба қалами ӯ тааллуқ доранд. Филм-спектакли вай ба ифтихори 700-солагии Мир Сайид Алии Ҳамадонӣ "Ҳар кӣ моро ёд кард" соли 2015 дар телевизион намоиш дода шудааст. Нахустин чакидаҳои хомаи Маҷид Салим дар ибтидои солҳои ҳаштодуми асри гузашта ба табъ расидаанд. Ӯ муаллифи маҷмӯаи қиссаву ҳикояҳои "Гурги похӯрда" ба табъ расидаанд. Соданависӣ ва мӯъҷазбаёнӣ услуби хоси Маҷид Салим буда, эҷодиёташ шаклану мазмунан ба адабиёти шифоҳӣ наздик аст. Дар эҷодиёташ пайвастагии инсон бо табиат, олами вуҳуш, муъҷизаҳои наботот ва ҷаҳони афсонавии ҷонваракон ба ҷилва омадааст. Ӯ ягона адиби тоҷик аст, ки ҳамвора мавзӯи мазкурро пайгирӣ дорад. Китобҳои Маҷид Салим "Человек идёт к зверю" ба русӣ ва "Чӯпон итининг ӯлими" ба ӯзбекӣ нашр шудаанд. Худи ӯ мутарҷими қиссаи "Муму"-и И.С.Тургенев ва "Каштанка"-и А.П. Чехов ба забони тоҷикӣ мебошад. Ҷоизаҳо.
Маҷлисҳои ҳукумат

Маҷлисҳои ҳукумат – маҷлисҳои Ҳукумати Ҷумҳурии Тоҷикистон шакли асосии фаъолияти Ҳукумати ҶТ мебошад. Маҷлисҳои Ҳукумати Ҷумҳурии Тоҷикистон моҳе камаш як маротиба гузаронида мешаванд ва дар сурате салоҳиятнок ҳисоб мегарданд, ки агар дар онҳо камаш аз се ду ҳиссаи аъзои укумати ҶТ иштирок дошта бошанд. Дар маҷлисҳо масъалаҳое, ки ба салоҳияти Ҳукумати Ҷумҳурии Тоҷикистон тааллуқ доранд, баррасй мешаванд. Дар Маҷлисҳои Ҳукумати ҶТ қарорҳо бо тарафдории аксарияти шумораи умумии аъзои Ҳукумати ҶТ қабул мешаванд. Дар маҷлисҳои Ҳукумати ҶТ шахсони дигар низ ҳуқуқ доранд мутобиқи тартиби муқарраркардаи Ҳукумати ҶТ иштирок намоянд. Ҳукумати ҶТ метавонад маҷлисҳои пӯшида гузаронад. Тартиби тайёр кардан ва гузаронвдани Маҷлисҳои Ҳукумати ҶТ мугобиқи Дастури Ҳукумати Ҷумҳурии Тоҷикистон, ки онро Ҳукумати ҶТ тасдиқ мекунад, сурат мегирад. Маҷлисҳои Ҳукумати Тоҷикистонро Раиси Ҳукумати ҶТ ё бо супориши ӯ Сарвазири ҶТ мегузаронад. Рафти маҷлисҳои Ҳукумати ҶТ ва қарорҳои он бо тартиби муқарраркардаи Ҳукумат аз тариқи воситаҳои ахбори умум пахш мегарданд (моддаи 23 Қонуни Конститусионии Ҷумҳурии Тоҷикистон "Дар бораи Ҳукумати Ҷумҳурии Тоҷикистон" аз 12 майи с. 2001)...
Одил Маҷлисов

Одил Маҷлисов (1910, деҳаи Орварди Дарвози Афғонистон – ваф. 7.11.1990, шаҳри Душанбе), муаррихи тоҷик, доктори илмҳои таърих, профессор, Муаллими хизматнишондодаи мактаби ҶШС Тоҷикистон. Зиндагинома Одил Маҷлисов олҳои 1928–1930 дар мактаби ҷавонони камбағал таҳсил кардааст. Соли 1930 дар КМ ҷамъияти Ҳилоли Аҳмар кору фаъолият дошт. Соли 1931 дар муборизаи зидди босмачиён иштирок кардааст. Соли 1932 хидмат дар сафҳои Артиши Шӯравӣ, 1933 мудири шуъбаи ташкилии Комитети иҷроияи ноҳияи Орҷоникидзеобод, 1940 Донишкадаи давлатии омӯзгории шаҳри Сталинобод ба номи Т.Г. Шевченкоро хатм карда, ҳамчун муаллими таърих ба Омӯзишгоҳи педагогии Ӯротеппа фиристода шуд. Солҳои 1942–1945 муаллими Донишкадаи давлатии омӯзгории шаҳри Ленинобод, 1945–1947 сардори шуъбаи кадрҳои Комиссарияти маорифи халқ, Солҳои 1947–1952 дар Институти тадқиқотию илмии мактабҳо фаъолият намудааст. Солҳои 1952–1959 декани факултети таърихи Донишкадаи давлатии омӯзгории шаҳри Сталинобод ба номи Т.Г. Шевченко, 1959–1967 дотсенти кафедраи таърихи ИҶШС, 1967–1977 мудири кафедраи таърихи ИҶШС, 1977–1990 профессори кафедраи таърихи ИҶШС-и Донишкадаи давлатии омӯзгории шаҳри Душанбе ба номи Т. Г. Шевченко буд. Муаллифи 6 асар ва зиёда аз 30 мақолаҳои илмӣ, илмию методӣ мебошад. Таълифотҳояш масъалаҳои муносибатҳои аграрӣ дар Бухорои Шарқӣ дар асрҳои – аввали асри, барпо шудани ҳокимияти шӯравӣ дар Қаротегинро фаро гирифтаанд. Осор Ҷоизаҳо Бо медал ва ифтихорномаи Президиуми Шӯрои Олии ҶШС Тоҷикистон мукофонида шудааст. Муаллими хизматнишондодаи мактаби ҶШС Тоҷикистон. Нигаред низ.
Маҷлисҳои вакилони халқ

Маҷлисҳои вакилони халқ — мақомоти намояндагии маҳаллӣ дар вилоят, шаҳр ва ноҳия буда, онро Раис роҳбарӣ мекунад. Раисро, ки вакили Президент мебошад, худи Президенти ҶТ таъйин мекунад. Вакилони Маҷлисҳои вакилони халқ ба муддати 5 сол интихоб мешаванд (моддаи 77 Конститутсияи ҶТ). Ваколатҳои Маҷлисҳои вакилони халқ дар Қонуни конститутсионии Ҷумҳурии Тоҷикистон "Дар бораи ҳокимияги давлатӣ дар маҳалҳо" аз 1 декабри соли 1994 муқаррар шудааст. Маҷлисҳои маҳаллӣ буҷети маҳаллй ва ҳисоботи иҷрои онро тасдиқ мекунад, роҳҳои инкишофи иқтисодию иҷтимоии маҳалро муайян менамояд, андоз ва пардохти маҳаллиро мувофиқи қонун муқаррар мекунад, дар доираи қонун тарзи идора ва ихтиёрдории моликияги коммуналиро муайян менамояд ва ваколатҳои дигареро амалӣ месозад, ки Конститутсия ва қонунҳо муайян кардаанд.. низ.
Маҷмаъаи меъмории Ҳазрати Шоҳ (Исфара)

Маҷмааи меъмории Ҳазрати Шоҳ — ёдгории таърихӣ-меъмориест, ки дар деҳаи Чоркӯҳи ноҳияи Исфара ҷойгир аст. Маҷмааи таърихӣ аз се бино — мақбараи Ҳазрати Шоҳ, мақбараи Худоёри Валъамӣ ва масҷиди Ҳазрати Шоҳ (масҷиди Намозгоҳ низ мегӯянд) иборат аст. Ҳазрати Шоҳ номи валиест, ки инҷо дафн шудааст. Мувофиқи ривоятҳо, ӯ бародарзодаи Қусам ибн Аббос аст, ки дар асри дар мақбараи Шоҳи Зиндаи шаҳри Самарқанд дафн шудааст ва писари амаки пайғамбар Муҳаммад ба ҳисоб меравад. Дар назди мақбара чашмае ҳаст, ки оби он муқаддас ва шифобахш дониста мешавад. Ба қидаи олимон, таърихи мақбараи Ҳазрати Шоҳ чунин аст. Ҳанӯз то барқарории дини ислом чашма дар байни аҳолии таҳҷойи ҳамчун манбаи зиндагӣ муқаддас ҳисобида мешуд. Баъдан, дар назди чашма қабри ходими соҳиб кироми дини ислом пайдо шуд. Баъдтар, дар ин қабр мақбара сохта шуд. Дар асри — ба мақбара боз айвону сутунҳои чӯбин ҳамроҳ карда шуд. Вақти бунёди мақбара ва биноҳои он асрҳои — — ро дарбар мегирад. Ҳоло мақбараи Ҳазрати Шоҳ дар натиҷаи тармиму таҷдид тарҳи имрӯзаашро пайдо кардааст. Масҷиди ҷомеаи Намозгоҳ бинои серсутунест, ки бо навиштаҷоти хушхат, бо рангҳои сабз, кабуд ва сурх оро ёфтааст. Мақбараи Ҳазрати Шоҳ зиёратҷойи аҳолии таҳҷойи ба ҳисоб меравад.
Маҷмаъаи таърихӣ-меъмории Шайх Муслиҳиддин

Маҷмаъаи таърихӣ-меъмории Шайх Муслиҳиддин — ёдгории таърихӣ-меъмориест, ки дар маркази шаҳри Хуҷанд ҷойгир аст. Маҷма-аи таърихӣ-меъмории Шайх Муслиҳиддин аз мақбара-хонақо, масҷид аз зиёратхона, гӯрхона ва ҳуҷраҳои зиёде иборат аст. Мақбараи Шайх Муслиҳиддин ба шарафи Муслиҳиддини Хуҷандӣ — шоир, ҳокими шаҳр номгузорӣ шудааст. Мақбараи асри аз гӯрхонае, ки бо хишти пухта сохта шудааст иборат аст. Дар асри дар ҷойи мақбара бинои наве сохта шуд, ки аз тарҳи пешина фарқ мекунад. Ин бино ба мақбара-хонақо, яъне ҷойи намозу маросим табдил ёфта буд. Баъдтар ин ёдгорӣ боз чандин маротиба таъмир шуда аз нав сохта шудааст. Дар асри дар шафати ин мақбара масҷиди бошукӯҳе бино ёфт. Ҷойи марказиро дар маҷмааи таърихӣ мақбараи Шайх Муслиҳиддин ишғол менамояд. Мақбара аз зиёратхона, гӯрхона ва ҳуҷраҳои зиёде иборат аст. Даромад ба маҷмаъаи таърихӣ-меъмории Шайх Муслиҳиддин озод аст.
Маҷмааи тандурустии “Истиқлол”

Маҷмааи тандурустии "Истиқлол" — дар ноҳияи Фирдавсии шаҳри Душанбе, 4 марти соли 2016 ифтитоҳ гардид. Маҷмаа нахустин муассисаи бисёрсоҳаи тиббии кишвар мебошад, ки мутобиқ ба талаботи меъёрҳои байналмилалӣ бунёд гардида, фарогири зинаҳои ташхис, табобат, аз ҷумла маркази ёрии фаврии тиббӣ ва офиятбахшии тибби муосир мебошад. Дар дармонгоҳи маҷмаа тамоми ҷараёни бақайдгирӣ, ташхис ва табобати беморон ба таври компютерӣ ба системаи ягона ворид карда мешавад. Иншоот дар масоҳати умумии 105 ҳазор метри мураббаъ бунёд ёфтааст. Маҷма дорои 38 бинои аз 1 то 9 — ошёна аст. 1 2 Таъминоти мутахассисон ва дармонгоҳҳо Ба фаъолият оғоз кардани боз як маҷмааи нави тандурустӣ, ки бо номи "Истиқлол" маъруф аст, бо 3500 ҷойи нави корӣ таъсис дода шуд. Маҷмааи тандурустии "Истиқлол" дорои қисмҳои таваллудхона, бемориҳои дарунии кӯдакона, бистарикунонии калонсолон, дармонгоҳ, ҷарроҳии кӯдакона, ташхисгоҳ, озмоишгоҳҳои муосир, шуъбаи наҷот ва муолиҷаи оҷил барои калонсолон, толорҳои ҷарроҳии асаб, ҷарроҳии умумӣ, ҷарроҳии дилу рагҳои хунгард, толори гиёҳдармонӣ, маркази иттилоотӣ, китобхонаи электронии бо интернет пайваст, маркази ёрии таъҷилӣ ва варзишгоҳ мебошад. Маркази мазкур дар шароити хубу замонавӣ ва муҷаҳҳаз бо техналогияҳои навини соҳаи тандурустӣ пешниҳоди кормандони соҳа гардидааст. Дар Маҷмааи тандурустӣ ҳамаи шароити зарурӣ барои қабул, муоинаю ташхис, табобат ва фароғату тавонбахшӣ муҳайё карда шудааст. Бояд қайд намуда, ки дастгоҳҳое, ки ба ин марказ оварда шудааст, аз технологияҳои нодири аср маҳсуб ёфта, дар ҳудуди Осиёи Марказӣ ягона ба шумор меравад. 3.
Маҷмӯи зич

Маҷмӯи зич, мафҳуми назарияи маҷмуҳо. Агар дар атрофи нуқтаи маҷмуи Р нуқтаи маҷмуи М ёфт шавад, маҷмуи дар фазои топологй РМ маҷмуи зич номида мешавад.
Маҷмаъу-л-ғароиб

"Маҷмаъу-л-ғароиб" — асари космографии донишманд ва ҷаҳонгарди тоҷик Султонмуҳаммад ибни Дарвешмуҳаммади Балхӣ. Иншои асар ба солҳои рост меояд. "Маҷмаъу-л-ғароиб" мансуби жанри космографии "Аҷоибот" буда, дар адабиёти географии форсу ағози асримиёнагӣ шуҳрат дошт. Асари Балхӣ қариб 20 бобро дар бар гирифта, ба тасвири табиат, география, таъриху этнографияи кишварҳо ва халқҳои ҷаҳон бахшида шудааст. Аз ҷумла, олим дор бораи асрори фалак, шахсони аҷиб ва хислотҳои одамӣ, олами ҳайвоноту наботот, кӯҳу баҳрҳо, дарьёву чашмаҳо, дашту биёбонҳо, зилзилаҳои ҳалокатовор, маъбаду дахма ва қалъаҳо, тӯлу умқ ва арзи дарьёҳои ҷудогона, масофаи байни шаҳрҳои машҳур, оид ба санъати рӯҳшиносӣ, суханҳои ҳикматомези олимону андарзи хирадмандон, тарзи муайян кардани минералҳои қиматбаҳо ва ғ. маълумот медиҳад. Дар асар тавсифи географии шаҳрҳои Мовароуннаҳр дода шудааст. Нусхаҳои "Маҷмаъу-л-ғароиб" дар китобхонаҳои Санкт-Петербург, Душанбе ва Тошканд, инчунин дар Эрон, Афғонистон, Ҳиндустон ва Покистон мавҷуданд. Алҳол дар захираи дастнависҳои Институти шарқшиносии АМИТ 10 нусхаи "Маҷмаъу-л-ғароиб" маҳфуз аст.
Шоҳи Зинда

Шоҳи Зинда — маҷмааи таърихӣ ёдгории асрҳои миёнаи шаҳри Самарқанд (Ӯзбекистон) аст. Таърих Шоҳи Зинда аз як қатор мақбараҳои сарватмандони Самарқанд иборат мебошад. То рӯзҳои мо танҳо ёздаҳ мақбара боқӣ мондааст, ки дар давоми асрҳои — сохта шудаанд. Ҳоло он, ки дар вақти кофтукови археологӣ, дар қисми шарқии боқимондаҳои Афросиёб мақбараҳои асрҳои — ёфт шуданд. Маҷмааи таърихии мақбараҳои Шоҳи Зинда дар тӯли 9 аср ба вуҷуд омадааст ва зиёда аз бист иншоотҳои асрҳои — ва дарбар мегирад. Номи Шоҳ-и Зинда — аз қиссаи қадима гирифта шудааст. Дар ин қисса гуфта шудааст, ки бародари Муҳаммад пайғамбар, Қусам ибн Аббос, ба Самарқанд бо гурӯҳи хурди сарбозон барои ҷорӣ намудани дини ислом омада будааст. Ҳангоми тохтутози душманон Қусам ибн Аббос захмӣ гаштааст вале аз дасти душманон дар яке аз нишебиҳо паноҳ шуда халос гаштааст, ва гӯё то ҳол дар он ҷо зиндагӣ мекардааст. Маҷмааи мақбараҳо, ки асосан аз пойдеворҳо ва сангҳои сари қабрӣ иборатанд ба асрҳои — таалуқ доранд. Аксари мақбараҳо дар асрҳои — бино ёфтаанд, азнавсозиҳои биноҳо ба асрҳои — таалуқ дошта бошанд ҳам, вале намуди зоҳирии мақбараҳоро вайрон накардаанд. Шоҳи-Зинда — дар Самарқанд ягона ёдгории бостонӣ-меъморӣ, ба ҳисоб меравад, ки дар он таърихи 25-асраи шаҳри Афрасиёб, акс ёфтааст. Соли 2001 мақбараҳои Шоҳи Зинда дар якҷоягӣ бо дигар иншоотҳои қадимаи шаҳри Самарқанд ба феҳристи умумиҷаҳонии хазинаи ЮНЕСКО дохил гардидаанд. Намуди умумӣ Дар даромадгоҳи ин маҷмааи таърихӣ мақбараҳои нисбатан навсохташуда ҷойгир шудаанд. Дар қисмҳи поёнии маймаа, каме дуртар аз даромадгоҳ, мақбараи дугумбазнок Қози-зода ар-Румӣ, риёзидон ва ситорашиноси замони Улуғбек ҷойгир шудааст. Дар қисмати мобайнии маҷмаа мақбараҳои замони Темур, ки дар он ҷо хешу табор, сарбозони номдор ва диндорон гӯронида шудаанд ҷойгир аст. Ин мақбараҳо ба охири асри — аввали асри таалуқ доранд. Дар байни онҳо мақбараҳои Амир-зода (соли 1386), Туғлу-Текин, ҷияни Темур Шоди-Мулк-ака (Туркан-ака) (солҳои) ва хоҳари Темур Ширин-бика-ака (соли) ҳастанд. Ду мақбараи охирон аз ҳама беҳтар боқӣ мондааст. Деворҳои пеши ин биноҳои як ҳуҷрагӣ буда хеле зебо оро дода шудааст. Мақбараи Ширин-бика-ака, аз дигар иншоотҳо фарқ карда истода, мақбараи ҳашткунҷаи аввали асри бо тарафҳои кушода қомат афрохтааст. Ин мақбара бо мозаика аз хиштчаҳои хурд-хурд иборат буда, мумкин, ки дар аввал бо гумбази баланди цилиндршакл рӯпӯш карда шуда буд. Руйхати силсилаи мақбараҳо Мақбараҳо Иншоотҳои дигар Боз нигаред.
Маҷмӯи мол

Маҷмӯи мол - тибқи қонунгузории гражданӣ мол дар шакли маҷмӯъ ва ғайримаҷмӯъ мавриди шартномаи хариду фурӯш қарор мегирад. Агар шартномаи хариду фурӯш уҳдадории фурӯшандаро ба харидор дар маҷмӯъ додани номгӯи муайяни мол пешбинй карда бошад, уҳдадорӣ аз лаҳзаи ба харидор додани ҳамаи моле, ки ба маҷмӯъ дохил гардидаанд, иҷрошуда ба ҳисоб меравад. Дар сурати додани молҳои ғайримаҷмӯъ харидор ҳуқуқ дорад тибқи интихоби худ аз фурӯшанда талаб намояд, ки мутаносибан нархро пасг кунад ё дар муҳлатҳои мувофиқ молро мукаммал намояд.. низ.
Маҷмӯи қонунҳои Ҷумҳурии Тоҷикистон

Маҷмӯи қонунҳои Ҷумҳурии Тоҷикистон — ба сифати яке аз навъҳои мураттабсозии санадҳои меъёрию ҳуқуқии Тоҷикистон чун санади расмӣ тибқи Фармони Президенти Ҷумҳурии Тоҷикисгон аз 24 феврали соли 2000 138 (бо тағйироту иловаҳо аз 26 декабри соли 2001 737) ба нашр мерасад. Масъули омодасозӣ ва нашри Маҷмӯи қонунҳо Вазорати адлияи Ҷумҳурии Тоҷикисгон мебошад. Маҷмӯи қонунҳои Ҷумҳурии Тоҷикистон санадҳои меъёрию ҳуқуқии зеринро, ки баъди 9 сентябри соли 1991 қабул карда шудаанд, дар бар мегирад: санадҳои конститутсионӣ оид ба истиқлоли давлатии Ҷумҳурии Тоҷикистон, Конститутсияи Ҷумҳурии Тоҷикистон, қонунҳои конститутсионӣ, кодексҳо ва дигар қонунҳои Ҷумҳурии Тоҷикистон, қарорҳои якҷояи Маҷлиси миллӣ ва Маҷлисн намояндагони Маҷлиси Олии Ҷумҳурии Тоҷикистон, қарор ва дигар санадҳои меъёрию ҳуқуқии Маҷлиси миллӣ ва Маҷлиси намояндагони Маҷлиси Олии Ҷумҳурии Тоҷикжтон, фармонҳои Президенти Ҷумҳурии Тоҷикистон, қарорҳои дорои аҳамияти умумиҳатмии Ҳукумати Ҷумҳурни Тоҷикистон, қарорҳои Суди конститутсионии Ҷумҳурии Тоҷикисгон ва санадҳои ҳуқуқии байналмилалии эътирофкардаи Ҷумҳурии Тоҷикистон. Маҷмӯа ба забонҳои тоҷикӣ ва русӣ нашр мешавад. Соли 2002 ҷилди аввали Маҷмӯи қонунҳои Ҷумҳурии Тоҷикистон дар нашриёти "Қонуният"-и Вазорати адлия аз чоп баромад.. низ.
Маҷнун Баротов

Маҷнун Баротов – навозанда (рубоб), оҳангсози суннатӣ, Ҳунарпешаи шоистаи Ҷумҳурии Тоҷикистон, омӯзгор. Зиндагинома Хатмкунандаи Омӯзишгоҳи мусиқии Ленинобод, Консерваторияи давлатии Тошканд ба номи М.Ашрафӣ. Баротов М.Н. фаъолияти меҳнатиро ба ҳайси муаллими Омӯзишгоҳи мусиқии шаҳри Ленинобод оғоз намуда, сипас вазифаҳои муаллими кафедраи созҳои халқӣ ва мусиқии анъанавии Донишкадаи давлатии санъати Тоҷикистон ба номи Мирзо Турсунзода, ҳунарпешаи Оркестри созҳои халқии Кумитаи телевизион ва радио, роҳбари бадеии ансамбли вокалӣ-хореографии "Чаман"-и Филармонияи давлатии Тоҷикистон, мудири кафедраи иҷрокунандагии анъанавии Донишгоҳи давлатии Хуҷанд ба номи Б.Ғафуровро ба уҳда дошт. Дар эҷодиёти ӯ мавқеи махсусро асарҳо барои рубоб ишғол менамоянд: Консерти 1, Консертино, Фантазияи "Шодиёна", "Гулафшон", "Нурафшон", "Гулдаста", "Гулшан", "Сарвиноз" ва бисёр дигарон бо назардошти имкониятҳои сози мазкур эҷод шудаанд. Дастури таълимии ӯ "Школа игры на бадахшанском рубабе" дар тарбияи насли навраси навозандагон нақши арзанда дорад. Сабтҳои навозандагии М. Баротов дар хазинаи радиои ҷумҳурӣ маҳфузанд. Ҳамчун роҳбари бадеии ансамбли бонувони рубобнавози Филармонияи давлатии Тоҷикистон М.Баротов мусиқии муосири тоҷикро дар бисёр кишварҳои ҷаҳон ба таври шоиста муаррифӣ намудааст, аз ҷумла баъди фоҷиаи Чернобил дар қатори аввалинҳо дар назди зарардидагон баромад намуд. Осор Асарҳо барои рубоб ва фортепиано Сурудҳо Асарҳои хорӣ.
Мбанга

Мбанга — шаҳрест дар ғарби Камерун. Мбанга 29732 нафар аҳолӣ дорад.
Мбабане

Мбабане (англисӣ:) яке аз шаҳрҳои Африқо аст. Пойтахти Свазиленд аст.
Маҷуро

Маҷуро - пойтахти давлати ҷазираҳои Маршалл дар Уқёнуси Ором. Шаҳр дар болои атолли ҳамном, ки аз 64 ҷазира иборат аст, сохта шудааст. Он як фурудгоҳ ва бандари баҳрӣ дорад. Аҳолии асосӣ дар ҷазираҳои - - муттаҳид шудаанд (Делап — Улига — Ҷаррит, — — — аз ҷануб ба шимол номбар шудаанд, ки дар дар охири қисми шарқи атолл воқеъ мебошанд). Улига - минтақаи асосии тиҷорат, маркази бонкӣ ва сайёҳӣ. Дар Улига Коллеҷи ҷазираҳои Маршалл, мактаби миёна ва ибтидоӣ воқеъ мебошад. Идораҳои давлатӣ дар ҷазираи Делап ҷойгир шудаанд. Делап инчунин якчанд мағозаҳои бузург дорад. Дар Ҷарритт асосан биноҳои истиқоматӣ, мактабҳои ибтидоӣ ва миёна мавҷуданд. Дар қисми ғарбии атолл, дар масофаи 30 км аз - -, шаҳраки Лаура, ноҳияи истиқоматии афзоянда бо соҳили фароғатӣ маъмул аст. Мактаби миёнаи ҷазираҳои Маршалл дар қисми шимолии Маҷуро, дар ҷазираи Рита ҷойгир аст. Масоҳати худи атолл ҳамагӣ 9,71 км, масоҳати ҳавзаи баҳриаш (лагунааш) 295 км аст. Дар байни сайёҳон, дар ҷазира машғулияти машҳур варзиши моҳидорӣ ва дайвинг аст. Маҷуро маркази муҳими ҷазираҳои Маршалл барои ҳамлу нақли ҳавоӣ ва баҳрӣ мебошад. Дар давраи Ҷанги Дуюми Ҷаҳонӣ, 30 январи соли 1944, нерӯҳои ИМА Маҷураро ишғол карданд, ки қаблан нерӯҳои Ҷопон дар он ҷо буданд. Бародаршаҳрҳо Эзоҳ Пайванд.
Мевагул

Мевагул — деҳа дар ҷамоати деҳоти Чашмасори ноҳияи Ғафуров. Аз Мевагул то маркази ҷамоат 7 км, то маркази ноҳия 53 км. Аҳолиаш 728 нафар, тоҷикон.
Мевапарварӣ

Мевапарварӣ — илмест, ки сохт, сабзишу инкишоф, афзоиш ва самароварии дарахтони меваро омӯхта, усулҳои боэътимоди нигоҳубини онҳо ва тадбирҳои судманди ниҳолпарвариро таҳия месозад. Мевапарварӣ дар Тоҷикистон Дар Тоҷикистон оид ба боғдорӣ дар Институти боғдорӣ ва сабзавоткорӣ, инчунин муассисаҳои марбути он корҳои назаррас анҷом дода буданд. П. И. Яковлев бештар аз 300 навъи меваҳои навоҳии гуногуни ҷумҳуриро омӯхта, тарзи илмии парвариши онҳоро мураттаб сохт. А. А. Алиев, В. И. Сулая ва У. Эшонқулов парвариши меваҳои ситрусиро ба роҳ монданд. А. Пӯлодов дар Филиали ба номи И. В. Мичурини вилояти Суғд коллексияи зиёда аз 130 навъи зардолуи маҳаллиро гирд оварда, 6 навъи зардолуи ғӯлингбоб офарид. Солҳои 60 садаи олимони ҷумҳурӣ садҳо ҳазор га заминҳои барои бунёди боғу токзор мувофиқро таҳқиқ намуданд. 1 Саҳми олимони ҷумҳурӣ — Б. С. Розанов, В. Л. Данилов, С. Т. Скороход, Ф. Урунов, Т. Аҳмадов, М. Қосимов, С. Гулов дар таҳқиқи навъҳои нави таҳҷоии зардолу, нок, себ, анор, гелос, рӯёндани анвои маҳаллии хурмо, унноб ва шафтолу, бунёд кардани боғҳои лалмӣ, омӯхтани дарахтони меваи худрӯй арзанда аст. Дар Институти биологияи Помир оид ба парвариши ниҳоли дарахтони мева, омӯзиши навъҳои маҳаллии дарахтони меваи худрӯй ва ба шароити ноҳияҳои ВМКБ мутобиқ кардани дарахтони меваи субтропикию ситрусӣ таҳқиқот мебаранд. Ходимони Институти боғдорӣ ва сабза вот корӣ, ДАТ ба дарёфти роҳҳои парвариши навъҳои дарахтони меваи қадпаст машғуланд. Хоҷагиҳои ниҳолпарвар Дар ҷумҳурӣ 13 хоҷагии ниҳолпарвар ба рӯёндани ниҳоли дарахтони мева ва ороишӣ машғуланд (онҳо соле беш аз 1 млн ниҳоли дарахтони мева ва 4,5 млн ниҳоли ток месабзонанд). Тайёр кардани мутахассисони мевапарвар Барои тайёр кардани мутахассисон факултети боғдории Коллеҷи кишоварзии ноҳияи Мастчоҳ ва омӯзишгоҳҳои касбӣ-техникӣ машғуланд. Нигаред низ Адабиёт.
Мегабайт

Мегабайт - - андозаи хотираи компютер барои нигоҳдориии 1048576 ҳарф, ки тахминан ба як роман баробар аст. Мегабайт барои тавсифи андозаи хотираи дар ҳофиза ва ё дар хотираи дастраси аҳёнӣ истифода бурда мешавад.
Меваи гуноҳ

"Меваи гуноҳ" — филме ба коргардонии Маҳмуд Кӯшон ва нависандагии Исмоил Кӯшон маҳсули соли 1970 аст. Хулосаи достон Ду хоҳар бо рӯҳияҳои мухталиф шефтаи ҷавоне мешаванд. Яке аз онҳо (хоҳари бузургтар) фиреб хӯрдааст. Марди ҷавон ошиқи хоҳари кӯчактар аст, аммо ӯ барои саодати хоҳари фиребхӯрдааш ҳозир ба фидокорӣ мешавад ва тавре рафтор мекунад, ки ҷавон аз ӯ рӯгардон шавад. Ҷавон ба ҳақиқат пай мебарад ва саранҷом бо ӯ издивоҷ мекунад 1. Бозигарон.
Мглиншина (ноҳияи Мглин)

Мглиншина — деҳа, яке аз маҳаллаҳои аҳолинишини Федератсияи Русия мебошад. Деҳа, дар ҳайати ноҳияи Мглин, ки дар вилояти Брянск қарор дорад, дохил мешавад.
МегаФон

"МегаФон" — дувумин ширкати бузургтарини мобилӣ дар Русия мебошад. Ин ширкат хадамоти стандарти ва пешкаш менамояд. Рақибони асосиаш ва мебошанд. Номи "МегаФон" аз калимаи мега- "калон" ва фон "телефон" гирифта шудааст. Идораи марказиаш дар Москва қарор дорад. "МегаФон" дар 83 субектҳои Русия, дар Тоҷикистон, инчунин дар кишварҳои қисман шинохташудаи Абхазия ва Осетияи Ҷанубӣ фаъолият мекунад. Интиқод Дар моҳи июли 2007 реклама ё хадамоти таблиғотии Мегафон боиси як расвоии байналмилалӣ шуд. Аз дархости сафорати Озорбойҷон дар Русия аз таблиғоти ин ширкат аз телевизион гирифта шуд, ки дар он харитаи ҷуғрофии Озорбойҷон чун қисми қаламрави Арманистон зикр шуда буд. Дар харитаи навори таблиғот танҳо пойтахти Арманистон Ереван зикр шуда буд ва дар он ягон ёдоварие дар бораи Боку набуд. Мегафон эъдо бо расмият муътабар шинохта шуд. Соли 2008 тарафи Гурҷистон ин ширкатро ба он мутаҳам кард, ки гӯё ин ширкат ба таври пиратӣ — дуздон хидмати иртиботии худро дар қаламрави Осетияи Ҷанубӣ ва Абхазиё ироа мекард.
Мегавати Сукарнопутри

доктори фахрии Донишгоҳи давлатии муносибатҳои байналмилалии Маскав (МГИМО) 500 Диа Пермата Мегавати Сетиавати Сукарнопутри ; (23 январи 1947, Ҷокарта) — ходими давлатӣ ва сиесии Индонезия. Президенти Индонезия (20012004; аввалин зан президенти Индонезия ва аввалин президент, ки пас аз ба даст овардани истиқлолияти кишвар таваллуд шудааст), ноиби президенти Индонезия, вакили Шӯрои намояндагони халқи Индонезия. Мегавати Сукарнопутри раиси Ҳизби Демократии Индонезия, муассис ва бетағйир (аз соли 1998) раиси Ҳизби Демократии Муборизаи Индонезия. Духтари президенти аввали Индонезия Сукарно. Бо исмҳои кӯтоҳи номи Мегавати Сукарнопутри ва Мегавати, инчунин Бо лақаби Мега маъруф аст.
Мегаполис

Мегалополис (- — таҳтуллафзӣ: "шаҳри калон" аз — "калон, азим, кабир" + — "шаҳр") — шаҳри калонтарин. Мазмуни Мега (аз юнонӣ: —) калон мебошад. Мегаполис — шаҳри калонтарине, ки аҳолияш аз 1 миллион зиёд аст. 9 мегаполис бузургтарин:.
Мегафон Тоҷикистон

"МегаФон Тоҷикистон" — ширкати алоқаи мобилӣ. 3 сентябри соли 2001 ҶСШП "ТТ мобайл" ба кор оғоз кард. 5 октябри соли 2001 ин ширкат хидматрасонии стандарти -ро дар диапазони 9001800 МГц ба роҳ монд. ҶСШП "ТТ мобайл"- ин ширкати якҷояи Тоҷикистону Россия аз тарафи Вазорати алоқаи Ҷумҳурии Тоҷикистон ташкил ёфтааст. Саҳмиядорони ин ширкат операторон — ҶСШК "Тоҷиктелеком" ва аввалин ширкати алоқаи мобилии Россия — ПАО "МегаФон" мебошанд. 1 Хизматрасониҳо Ҳоло ширкат хидматрасониҳои алоқаи мобилии стандартҳои 9001800 3-, 3,5 ва 4 ба муштариёнаш пешниҳод менамояд, инчунин Лицензия барои хидматрасонии телематикӣ ва телефония дорад. Ширкат таҳти номи "МегаФон Тоҷикистон" дар Тоҷикистон фаолият дорад.